AJA พุ่งแรง 9% หลังหลุด “แคชบาลานซ์” ระดับ 3-หุ้นเพิ่มทุนเข้าเทรดพรุ่งนี้
AJA วิ่งแรง 9% หลังหลุด “แคชบาลานซ์” ระดับ 3 และตลท.รับหุ้นเพิ่มทุน AJA จำนวน 36.42 ล้านหุ้น เข้าเทรดพรุ่งนี้ จัดสรรรเพื่อ Advance Opportunities Fund และ Advance Opportunities Fund 1

10 ธ.ค. 2564

ผู้สื่อข่าวรายงานว่าวันนี้ (7 ธ.ค. 2564) ราคาหุ้น บริษัท เอเจ แอดวานซ์ เทคโนโลยี จำกัด (มหาชน) หรือ AJA ณ เวลา 11:10 น. อยู่ที่ระดับ 0.74 บาท เพิ่มขึ้น 0.06 บาท หรือ 8.82% โดยทำจุดสูงสุดที่ 0.78 บาท และทำจุดต่ำสุดที่ 0.70 บาท ด้วยมูลค่าการซื้อขาย 699.56 ล้านบาท

โดยก่อนหน้านี้ ตลาดหลักทรัพย์แห่งประเทศไทย (ตลท.) กำหนดให้หลักทรัพย์ AJA เข้าข่ายมาตรการกำกับการซื้อขายระดับ 3 : ห้าม Net settlement, ห้ามคำนวณวงเงินซื้อขาย  และ Cash Balance ตั้งแต่วันที่ 25 ต.ค.2564 ถึง 3 ธ.ค.2564
นอกจากนี้ ตลท.รับหุ้นเพิ่มทุน AJA จำนวน 36,429,872 หุ้น เริ่มซื้อขายในวันพรุ่งนี้ (8 ธ.ค.) โดยหุ้นเพิ่มทุนดังกล่าวเกิดจากจัดสรรรเพื่อ Advance Opportunities Fund และ Advance Opportunities Fund 1 ใช้สิทธิแปลงสภาพหุ้นกู้แปลงสภาพ 20,000 หน่วย เป็นหุ้นสามัญ 36,429,872 หุ้น อัตราการแปลงสภาพ 1 : 1,821.4936 ราคาการแปลงสภาพ 0.549 บาท/หุ้น